Rijeka, 18. listopada 2019.

**NAJAVA DOGAĐANJA I POZIV ZA MEDIJE**

**Riječke plesne večeri za umirovljenike i starije osobe**

Još jedno izdanje **Riječkih plesnih večeri za umirovljenike i starije osobe** održat će se ove **subote, 19. listopada 2019.g. u 19 sati u Dvorani Zamet** (Trg riječkih olimpijaca 1, Rijeka). Riječ je o projektu **Civilnih inicijativa Rijeke 2020 – Europske prijestolnice kulture**, na kojem posjetitelje očekuje druženje uz glazbu dua Aledory i repertoar prilagođen starijima.

**Riječke plesne večeri održavat će se do kraja 2019. godine tijekom studenog i prosinca u terminima:** **16.11., 23.11. i 07.12.2019. godine u Dvorani Zamet.**

Aktivno uključivanje umirovljenika u društveni život našega grada, pozitivne promjene u unapređenju kvalitete njihova života te poticanje uzajamnog razumijevanja, socijalne uključenosti, solidarnosti i zajedništva, motivirali su organizatore – građansku inicijativu "Riječke plesne večeri za umirovljenike i starije osobe 2019." da svoju ideju prijave kroz projekt Civilinih inicijativa, što je Vijeće građana Rijeke 2020 – Europske prijestolnice kulture prepoznalo i odabralo kao jedan od programa koji će se realizirati do kraja ove godine. Uz njih u organizaciji projekta sudjeluje i Udruga umirovljenika Rijeka.

Ulaz je slobodan i svi su dobrodošli.

Unaprijed zahvaljujem na **objavi najave i dolasku** te srdačno pozdravljam!

**Kontakt za medije**

Koordinatorica odnosa s javnošću - Nela Simić

nela.simic@rijeka2020.eu, M. 092 188 4118